নোবেল চাই! রাষ্ট্রপুঞ্জে একাধিক যুদ্ধ থামানোর কৃতিত্বের দাবি ট্রাম্পের

ওয়েব ডেস্ক : নোবেল চাই তাঁর! তাই বার বার একাধিক দেশে যুদ্ধ থামানোর কথা বলে আসছেন মার্কিন প্রেসিডেন্ট ডোনাল্ড ট্রাম্প (Donald Trump)। এবার রাষ্ট্রপুঞ্জে ফের একবার ভারত-পাকিস্তান যুদ্ধ (India-Pakistan Conflict) থামানোর কৃতিত্বের দাবি করলেন তিনি। তবে এই দাবি প্রথম থেকেই খারিজ করেছে আসছে নয়াদিল্লি। অন্যদিকে, রাষ্ট্রপুঞ্জে (United Nations) দাঁড়িয়ে আরও ৭টি যুদ্ধ থামানোর দাবি করেছেন মার্কিন প্রেসিডেন্ট।

মঙ্গলবার রাষ্ট্রপুঞ্জের (United Nations) ৮০তম অধিবেশেন অনুষ্ঠিত হয়েছিল। সেখান থেকে ট্রাম্প (Trump) বলেছেন, আমি ৭টি যুদ্ধ থামিয়েছি। যার মধ্যে কিছু যুদ্ধ গত ৩১ বছর ধরে, আর অন্য একটি যুদ্ধ চলছিল ৩৬ বছর ধরে। কোনও নেতাই এই যুদ্ধ থামানোর চেষ্টা করেননি। যার ফলে হাজার হাজার মানুষের মৃত্যু হয়েছে বলে দাবি করেছেন তিনি।

আরও খবর : বালোচিস্তানের জাফর এক্সপ্রেসে বিস্ফোরণ, লাইনচ্যুত ৬টি কামরা

এই যুদ্ধ না থামানো নিয়ে রাষ্ট্রপুঞ্জকেও (United Nations) কটাক্ষ করেন মার্কিন প্রেসিডেন্ট। তিনি বলেন, ‘রাষ্ট্রপুঞ্জও এই যুদ্ধগুলি থামানোর চেষ্টা করেনি’। প্রসঙ্গত, ভারত পাকিস্তান যুদ্ধ (India-Pakistan Conflict) ছাড়া বাকি যে ৭টি যুদ্ধ থামানোর দাবি করেছেন ট্রাম্প সেগুলি হল, থাইল্যান্ড-কম্বোডিয়া, আর্মেনিয়া-আজারবাইজান, কসোভো-সার্বিয়া, ইজরায়েল-ইরান, মিশর-ইথিওপিয়া এবং রাওয়ান্ডা-কঙ্গো-র যুদ্ধ।

অন্যদিকে ভারত-পাক যুদ্ধ নিয়ে বার বার কৃতিত্ব দাবি করে আসছেন ট্রাম্প (Trump)। তবে ভারতের বিভিন্ন প্রতিনিধি সেই দাবি খারিজ করে আসছেন। এমনমকি স্বয়ং প্রধানমন্ত্রী নরেন্দ মোদি ট্রাম্পের এই দাবি খারিজ করেছেন। এ কথা তিনি ফোনে ট্রাম্পকেও জানিয়েছিলেন। কিন্তু তাতে কী, নোবেল পাওয়ার জন্য বার বার তিনি একাধিক যুদ্ধ থামানোর দাবি করছেন।